b'\n_START_ARTICLE_\nOperation: Endgame\n_START_SECTION_\nSammendrag\n_START_PARAGRAPH_\nFilmens hovedperson (Joe Anderson) med kodenavnet "The Fool" begynner sin f\xc3\xb8rste arbeidsdag i The Factory, en hemmelig spion-liga. Han g\xc3\xa5r inn i de hemmelige underjordiske kontorene, og publikum f\xc3\xa5r vite at Neal (Michael Hitchcock), Carl (Tim Bagley), og deres sjef Susan (Beth Grant) har hele stedet under overv\xc3\xa5kning. Alle i The Factory blir delt inn i to lag, Alfa og Omega. Alle sammen er spesialister p\xc3\xa5 Black ops, og er dyktige leiemordere. Devil blir myrdet, etter at han hadde satt i gang et mystisk prosjekt kalt Endgame. Alle agentene blir fanget under jorden. _NEWLINE_En bombe blir aktivert som kan \xc3\xb8delegge hele bygningen, og drepe alle som er der. Medlemmer av Alpha begynner \xc3\xa5 ta ut de fra Omega-laget. I overv\xc3\xa5kingsrommet ser Carl, Neil og Susan p\xc3\xa5 blodbadet. The Fool blir angrepet av Hierophant, men blir reddet av Temperance \xe2\x80\x93 som avsl\xc3\xb8rer at Alpha fikk ordre om \xc3\xa5 eliminere alle fra Omega. The Fool, Chariot og Temperance, Empress, Magician og den mystiske Hermit lever fremdeles. The Fool \xc3\xa5pner en safe tilh\xc3\xb8rende Devil, og finner kart og disketter med informasjon. _NEWLINE_Etter flere sl\xc3\xa5sskamper og drap, er Fool og Temperance de eneste som st\xc3\xa5r igjen. De kommer seg unna, i det bomben eksploderer og \xc3\xb8delegger hele bygningen. I mellomtiden, finner Carl og Neil et lydb\xc3\xa5nd som Devil lagde f\xc3\xb8r sin d\xc3\xb8d. Devil avsl\xc3\xb8rer at han vet alle skitne hemmelighetene fra de \xc3\xa5tte \xc3\xa5rene med George W. Bush som president. Fool dreper Temperance, og Susan skyter Carl og Neil. Filmen slutter med at Fool kommer seg inn i en drosje, og kj\xc3\xb8rer vekk fra det \xc3\xb8delagte The Factory.'